To unge mænd, der søndag aften stjal diesel fra en brødfabrik i Pandrup, blev afsløret af politiets hundepatrulje.

Ved 23-tiden søndag aften opdagede nogle ansatte ved brødfabrikken Schulstad i Pandrup, at tyve var i fuld sving med at hælde stjæle diesel på dunke, som de smed ind i deres bil. Bilen var imidlertid blevet læsset rigeligt, og kunne ikke køre derfra, så de unge mænd på 17 og 19 år stak af til fods. Det lykkedes dog politihunde at få færten af tyvene, som de fulgte over en fire kilometer lang strækning. Sporet førte hundene frem til den ene af dieseltyvenes bopæl i Kaas. . Det er særdeles fremragende politiarbejde med hundene gennem villahaver og over marker, der gjorde at vi kunne finde frem til tyvene, siger vagtchef hos Nordjyllands Politi, Karsten Højrup Kristensen, til TV2/NORD. Tyvene lugtede helt ekstremt af brændstof, og de erkendte da også på stedet tyveriet. De unge mænd vil nu blive sigtet for tyveri af ikke under 500 liter brændstof.